
                                                 Nr.23/292/2008
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind finanţarea de la bugetul de stat a Sistemului naţional unic pentru apeluri de urgenţă, transmisă cu adresa nr.P.L.x 379 din 17 iunie 2008.



În raport de obiectul şi conţinutul său, proiectul de Lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

       Nr.23/292/2008
R A P O R T

asupra proiectului de Lege privind finanţarea de la bugetul de stat a Sistemului naţional unic pentru apeluri de urgenţă


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege privind finanţarea de la bugetul de stat a Sistemului naţional unic pentru apeluri de urgenţă, transmis cu adresa nr.P.L.x 379 din 17 iunie 2008, înregistrată la comisie sub nr.23/292 din 18 iunie 2008.



Senatul a adoptat proiectul de Lege, care provine dintr-o iniţiativă legislativă a domnului deputat Costică Canacheu,  în şedinţa din 13 mai 2008. 


Comisia pentru Tehnologia Informaţiei şi Comunicaţiilor a avizat negativ proiectul de Lege, iar Comisia juridică, de disciplină şi imunităţi a avizat favorabil, cu avizele nr. 26/43 din 24 iunie 2008, respectiv nr.31/605 din 9 septembrie 2008.


Consiliul Legislativ, cu avizul nr. 21 din 7 ianuarie 2008, a avizat favorabil propunerea legislativă, formulând observaţii şi propuneri care au fost preluate.



Guvernul, prin punctul său de vedere nr.336 din 5 februarie 2008, nu susţine adoptarea propunerii legislative.


Membrii Comisiei pentru industrii şi servicii au examinat proiectul de lege în şedinţa din 25 februarie 2009 şi au hotărât, cu majoritate de voturi, respingerea acestuia, având în vedere că O.U.G. nr. 34/2008 privind organizarea şi funcţionarea Sistemului naţional unic pentru apeluri de urgenţă, aprobată prin Legea nr.160 din 26 septembrie 2008, prevede deja că, în conformitate cu art. 25, ”cheltuielile pentru administrarea, operarea, întreţinerea şi dezvoltarea SNUAU se asigură de la bugetul de stat, prin bugetul administratorului SNUAU.”



La lucrările comisiei au fost prezenţi 27 de deputaţi din totalul de 28 de membri ai comisiei.

                    Din partea Ministerului comunicaţiilor şi Societăţii Informaţionale a participat, ca invitat, domnul Secretar de Stat Costel Topcian, iar din partea STS – domnul gl.lt.ing.Marcel Opriş.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                 PREŞEDINTE,                                        SECRETAR,
                   Iulian Iancu                                          Mircea Marin
Consilier parlamentar,
Silvia Vlăsceanu

